SEAFCO เผย”ซีฟโก้ เมียนมาร์” รับงานเสาเข็มมูลค่า 55 ลบ.
SEAFCO เผย"ซีฟโก้ เมียนมาร์" รับงานเสาเข็มเจาะมูลค่า 55 ลบ. ขณะที่ราคาหุ้นปิดตลาดช่วงเช้าอยู่ที่ 10.40 บาท ลบ 0.10 บาท หรือ 0.95% ด้วยมูลค่าซื้อขาย 2.6 ล้านบาท
28 พ.ย. 2559

บริษัท ซีฟโก้ จำกัด (มหาชน) หรือ SEAFCO เปิดเผยว่า บริษัท ซีฟโก้ เมียนมาร์ จำกัด ที่ SEAFCO ถือหุ้นอยู่ 80% ได้รับงานใหม่ในประเทศเมียนมาร์ของโครงการ Regalia Hotelอาคารสูง 6 ชัน้ และห้องใต้ดิน 3 ชั้น ตั้งอยู่บนถนน Dhamazaydi, BahanTownship เมืองย่างกุ้ง ประเทศเมียนมาร์ เป็นงานเสาเข็มเจาะ และกำแพงกันดินระบบไดอะแฟรมวอลล์ ขอบเขตของสัญญา
รวมค่าวัสดุคอนกรีต และเหล็กเส้น สถานะของงาน เริ่มงานกลุ่มเสาเข็มทดสอบเดือนธันวาคม 2559 มูลค่าโครงการข้างต้นรวมภาษีต่างๆ ในประเทศพม่าเป็นเงิน 1,551,748.00 เหรียญสหรัฐ หรือคำนวณเป็นเงินประมาณ 55,000,000.00 บาท
ด้านราคาหุ้น SEAFCO  ปิดตลาดช่วงเช้า ราคาอยู่ที่ 10.40 บาท ลบ 0.10 บาท หรือ 0.95% ด้วยมูลค่าซื้อขาย 2.6 ล้านบาท